pythainlp/thaigov-v2-corpus-22032023 huggingface dataset:
วันศุกร์ที่ 2 กรกฎาคม 2564
กรมการขนส่งทางราง กระทรวงคมนาคม จัดประชุมคณะกรรมการกำกับและบริหารจัดการระบบขนส่งทางราง ครั้งที่ 1
เพื่อร่วมกันพิจารณาข้อมูลสำหรับการกำหนดชื่อสถานีรถไฟฟ้าให้เป็นไปตามหลักสากล
นายกิตติพันธ์ ปานจันทร์ อธิบดีกรมการขนส่งทางราง (ขร.) เปิดเผยภายหลังเป็นประธานการประชุมคณะกรรมการกำกับและบริหารจัดการระบบขนส่งทางราง ครั้งที่ 1 เพื่อร่วมกันพิจารณาข้อมูลการให้บริการรถไฟฟ้าแต่ละโครงการที่แตกต่างกัน โดยมีผู้แทนจาก ขร. และหน่วยงานภาครัฐ ภาคเอกชน ที่เกี่ยวกับระบบรถไฟฟ้า เข้าร่วมการประชุมผ่านสื่ออิเล็กทรอนิกส์
นายกิตติพันธ์ฯ กล่าวว่า ขร. เล็งเห็นความสำคัญในการพัฒนาคุณภาพการให้บริการเพื่อยกระดับการขนส่งทางรางให้เป็นการเดินทางที่มีประสิทธิภาพ สามารถรองรับการใช้บริการของคนทุกคนอย่างสะดวก ปลอดภัย และเท่าเทียม รวมทั้ง มีความเชื่อมต่อกับระบบการขนส่งหลากรูปแบบได้ จึงได้มีแนวคิดในการที่จะกำหนดมาตรฐาน มาตรการ การเสนอแนะแนวทาง รวมถึงการกำกับและติดตามการดำเนินงานบริหารจัดการระบบขนส่งทางราง และประสานการปฏิบัติเพื่อให้เป็นไปตามกฎหมายและมาตรฐานที่เกี่ยวข้อง
นายกิตติพันธ์ฯ กล่าวต่อว่า สำหรับการประชุมในวันนี้ เป็นการประชุมเพื่อร่วมกันพิจารณาข้อมูลการให้บริการรถไฟฟ้าแต่ละโครงการที่แตกต่างกัน ในเรื่องของการกำหนดการตั้งชื่อสถานีรถไฟฟ้าในเขตกรุงเทพฯ และปริมณฑล โดยแนวทางสำหรับการกำหนดชื่อและรหัสสถานีรถไฟฟ้าขนส่งมวลชนสาธารณะ
จากการศึกษาลักษณะเฉพาะของการตั้งชื่อสถานีขนส่งสาธารณะสากล ข้อมูลความคิดเห็นของประชาชน
และตัวแทนของผู้ประกอบการเดินรถในปัจจุบัน รวมถึงการวิเคราะห์หลักการและปัจจัยที่เหมาะสมในการตั้งชื่อ สามารถสรุปหลักการตั้งชื่อและกำหนดรหัสสถานีรถไฟฟ้าขนส่งมวลชนสาธารณะ ดังนี้
1) ง่าย ชื่อสถานีรถไฟฟ้าจะต้องเป็นชื่อที่ง่าย และสามารถจดจำได้ง่าย
2) กระชับ ชื่อสถานีรถไฟฟ้าควรเป็นชื่อที่สั้น ได้ใจความโดยชื่อภาษาไทยควรมีความยาว ไม่เกิน
5 พยางค์และชื่อภาษาอังกฤษควรใช้ตัวอักษรไม่เกิน 15 ตัวอักษร
3) มีความยั่งยืน ชื่อสถานีควรใช้ได้อย่างตลอดระยะเวลาที่สถานียังคงเปิดให้บริการอยู่
4) สามารถระบุตำแหน่งได้ชัดเจน ชื่อสถานีจะต้องเอื้อให้ผู้เดินทางสามารถระบุตำแหน่ง หรือ
บริเวณที่ตั้งของสถานีได้อย่างชัดเจน และควรมีความเกี่ยวข้องกับพื้นที่ตั้งสถานี
5) เฉพาะเจาะจง ชื่อสถานีจะต้องไม่ซ้ำกัน หรือสร้างความสับสนแก่ผู้ใช้บริการ
6) มีความเชื่อมโยงกัน ชื่อสถานีจะต้องสามารถสร้างความเชื่อมโยงไปใช้ในการวางแผน การเดินทาง
ได้ โดยเฉพาะชื่อสถานีที่เป็นสถานีเชื่อมต่อ ควรใช้ชื่อเดียวกันทั้งภาษาไทยและภาษาอังกฤษ โดยมีการระบุความแตกต่างของเส้นทางโดยรหัสสถานี
ซึ่งการกำหนดสถานีในประเทศไทย ก็จะยึดหลักการเดียวกับหลักการของสากล โดยจะมีทั้งชื่อทั้งภาษาไทยและภาษาอังกฤษ รวมทั้งคำประกาศภายในขบวนรถเพื่อแจ้งจุดเชื่อมต่อสถานี รูปแบบป้ายสัญลักษณ์ รหัสสีกำหนดเส้นทางรถไฟฟ้า ให้มีความเป็นมาตรฐานกลาง ลดความสับสนแก่ผู้ใช้บริการและเพื่อให้หน่วยงานที่อยู่ระหว่างการดำเนินการก่อสร้างโครงการรถไฟฟ้าต่างๆ สามารถดำเนินการไปได้อย่างถูกต้องเหมาะสมโดยไม่ล่าช้า รวมทั้งเป็นกรอบในการดำเนินการกรณีงานก่อสร้างโครงการรถไฟฟ้าเส้นทางอื่นในอนาคตต่อไป
วันพุธที่ 14 กรกฎาคม 2564
บริษัท ขนส่ง จำกัด แจ้งปรับตารางการเดินรถเส้นทางภาคอีสานเพิ่มเติม
เหลือ 5 เส้นทาง ในวันที่ 13 - 25 กรกฎาคม 2564
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า เพื่อให้การบริการรถโดยสารสาธารณะของ บขส. สอดคล้องกับมติของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ที่เห็นชอบมาตรการควบคุมการแพร่ระบาดของโรคติดเชื้อไวรัส COVID-19 โดยขอความร่วมมือประชาชนในพื้นที่กรุงเทพฯ และปริมณฑล งดเดินทางออกนอกเคหะสถานตั้งแต่เวลา 21.00 - 04.00 น. และให้ระบบขนส่งสาธารณะหยุดให้บริการ ตั้งแต่เวลา 21.00 - 04.00 น. นั้น บขส. ได้ปรับตารางเดินรถเพิ่มเติม ในวันที่ 13 - 25 กรกฎาคม 2564 ดังนี้
1. เส้นทางภาคตะวันออกเฉียงเหนือและภาคตะวันออก จากเดิมเปิดให้บริการ 10 เส้นทาง ปรับลดลงเหลือ 5 เส้นทาง คือ กรุงเทพฯ - นครพนม กรุงเทพฯ - เลย - เชียงคาน กรุงเทพฯ - สุรินทร์ กรุงเทพฯ - สังขะ - ขุขันธ์ - กันทรลักษณ์ - เดชอุดม - อุบลราชธานี กรุงเทพฯ - รัตนบุรี ให้บริการวันละ 1 เที่ยววิ่ง (ไป - กลับ)
2. เส้นทางภาคเหนือ ให้บริการเดินรถ 3 เส้นทาง คือ กรุงเทพฯ - คลองลาน กรุงเทพฯ - หล่มเก่า กรุงเทพ - อุตรดิตถ์ วันละ 1 เที่ยววิ่ง (ไป - กลับ)
3. เส้นทางภาคใต้ หยุดให้บริการเดินรถทุกเส้นทาง
สำหรับผู้โดยสาร บขส. ที่จองตั๋วล่วงหน้าเดินทางระหว่างวันที่ 13 - 25 กรกฎาคม 2564 สามารถติดต่อขอเลื่อนการเดินทาง หรือคืนตั๋วได้เต็มราคา โดยไม่หักค่าธรรมเนียม ได้ที่ช่องจำหน่ายตั๋วของ บขส. ก่อนเวลารถออก ไม่น้อยกว่า 3 ชั่วโมง ส่วนผู้โดยสารที่ใช้สิทธิ์บัตรสวัสดิการแห่งรัฐ ไม่สามารถขอคืนเงินค่าตั๋วได้ แต่สามารถแจ้งเลื่อนการเดินทางได้ ก่อนเวลารถออกไม่น้อยกว่า 3 ชั่วโมง ทั้งนี้เงื่อนไขเป็นไปตามที่บริษัทกำหนด สอบถามข้อมูลการเดินทางเพิ่มเติม โทร. Call Center 1490 เรียก บขส. ตลอด 24 ชั่วโมง หรือติดต่อช่องขายตั๋วของ บขส. ทั่วประเทศ ทั้งนี้ในการเดินทางข้ามจังหวัด ขอให้ผู้ใช้บริการตรวจสอบประกาศ/คำสั่งจังหวัด มาตรการเข้า - ออกจังหวัด ข้อมูลสถานการณ์ปัจจุบันจากเว็บไซต์ของ ศบค. หรือของจังหวัด ก่อนการเดินทางด้วย และขอความร่วมมือผู้ใช้บริการปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ กรณีไม่สามารถใช้แอปพลิเคชันได้สามารถกรอกข้อมูลตามแบบฟอร์มที่กรมการขนส่งทางบกกำหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยงขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19 ในวงกว้าง
วันจันทร์ที่ 9 สิงหาคม 2564
​PM thanks rural doctors for taking part in active case finding operation in Bangkok
​PM thanks rural doctors for taking part in active case finding operation in Bangkok
August 8, 2021, Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha commended 38 teams of rural doctors across the country who have taken part in the active case finding in Bangkok and vicinity, in accordance with the guideline of Center for COVID-19 Situation Administration (CCSA) and Ministry of Public Health, with the aim to early identify and isolate infected patients. Those who are asymptomatic or show little sign of symptom will be put under either home isolation or community isolation, and will be given green chiretta extracts (Andrographis paniculate) or Favipiravir. This is in order to reduce disease transmission, and enhance disease control efficiency in Bangkok.
Among the 38 rural doctor teams, 6 are from the North, 10 from the Central region, 2 from the East, 12 from the Northeast, and 8 from the South. Their active case finding operation is scheduled during August 4-10, 2021, with the goal to screen the total of 250,000 people. As of August 5, the ATK test has been conducted on 30,407 people, among whom 3,298 (10.8%) are found infected.
According to the Government Spokesperson, the Prime Minister praised the rural doctor teams, as well as volunteers from the people sector, for their sacrifice and support on the endeavor to control the spread of COVID-19, together with Ministry of Public Health, National Health Security Office, and Bangkok Metropolitan Administration. He expressed confidence that such solidarity of the Thai people would soon lead Thailand through the COVID-19 crisis.
วันอังคารที่ 16 สิงหาคม 2565
ครม.เห็นชอบเรียกให้กองทุนเพื่อส่งเสริมการอนุรักษ์พลังงานนำทุนหรือผลกำไรส่วนเกินของทุนหมุนเวียน ปีบัญชี 2565 จำนวน 14,377 ล้านบาท ส่งคลังเป็นรายได้แผ่นดิน
ครม.เห็นชอบเรียกให้กองทุนเพื่อส่งเสริมการอนุรักษ์พลังงานนำทุนหรือผลกำไรส่วนเกินของทุนหมุนเวียน ปีบัญชี 2565 จำนวน 14,377 ล้านบาท ส่งคลังเป็นรายได้แผ่นดิน
น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบการเรียกให้กองทุนเพื่อส่งเสริมการอนุรักษ์พลังงานนำทุนหรือผลกำไรส่วนเกินของทุนหมุนเวียน ปีบัญชี 2565 จำนวนเงินทั้งสิ้น 14,377 ล้านบาท ส่งคลังเป็นรายได้แผ่นดินโดยเร็วหลังจากที่ครม.มีมติเห็นชอบ ซึ่งหลังจากนำทุนหรือผลกำไรส่วนเกินของทุนหมุนเวียนส่งคลังเป็นรายได้แผ่นดินแล้ว กองทุนเพื่อส่งเสริมการอนุรักษ์พลังงานยังมีกระแสเงินสดที่สามารถดำเนินงานได้ปกติโดยไม่ขาดสภาพคล่องประมาณ 11,734 ล้านบาท
น.ส.ไตรศุลี กล่าวว่า ก่อนหน้านี้ ครม.มีมติเมื่อวันที่ 22 มีนาคม 2565 เห็นชอบการเรียกให้ทุนหมุนเวียนจำนวน 7 ทุน นำทุนหรือผลกำไรส่วนเกินของทุนหมุนเวียน ปีบัญชี 2564 รวมเป็นเงินทั้งสิ้น 3,100 ล้านบาท ส่งคลังเป็นรายได้แผ่นดินภายใน 60 วัน หลังจากครม.มีมติเห็นชอบ และรับทราบรายงานผลการนำทุนหรือผลกำไรส่วนเกินของทุนหมุนเวียนส่งคลังเป็นรายได้แผ่นดินของเงินทุนหมุนเวียนเพื่อแก้ไขปัญหาหนี้สินข้าราชการครูที่ได้นำทุนหรือผลกำไรส่วนเกินส่งคลังเป็นรายได้แผ่นดินปีบัญชี 2562 จำนวน 350 ล้านบาท และกองทุนสิ่งแวดล้อมที่ได้นำทุนหรือผลกำไรส่วนเกินของทุนหมุนเวียนส่งคลังเป็นรายได้แผ่นดินปีบัญชี 2563 จำนวน 81 ล้านบาท และที่ประชุมคณะกรรมการนโยบายการบริหารทุนหมุนเวียน ครั้งที่ 1/2565 ได้มีมติเห็นชอบให้กองทุนเพื่อส่งเสริมการอนุรักษ์พลังงานนำทุนหรือผลกำไรส่วนเกินของทุนหมุนเวียนส่งคลังเป็นรายได้แผ่นดิน จำนวนเงิน 14,377 ล้านบาท
วันจันทร์ที่ 24 มกราคม 2565
ครม.อนุมัติงบกลางแก้ไขปัญหาโควิด-19 วงเงิน 1,084 ล้านบาท จ้างบุคลากรทางการแพทย์เพิ่มเติมจำนวน 2,402 อัตรา รับมือการระบาด เพื่อให้ประชาชนได้รับการฉีดวัคซีนและได้รับการดูแลทั่วถึง
ครม.อนุมัติงบกลางแก้ไขปัญหาโควิด-19 วงเงิน 1,084 ล้านบาท จ้างบุคลากรทางการแพทย์เพิ่มเติมจำนวน 2,402 อัตรา รับมือการระบาด เพื่อให้ประชาชนได้รับการฉีดวัคซีนและได้รับการดูแลอย่างทั่วถึง
วันนี้ (24 ม.ค. 65) น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติงบประมาณรายจ่ายประจำปีงบประมาณ 2565 งบกลาง รายการค่าใช้จ่ายในการบรรเทา แก้ไขปัญหา และเยียวยา ผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 (โควิด-19) จำนวน 1,084 ล้านบาท เพื่อเป็นค่าใช้จ่ายในการจ้างพนักงานราชการเฉพาะกิจจำนวน 2,402 อัตรา สำหรับโครงการจ้างแพทย์ พยาบาลวิชาชีพ และสายงานบริการทางการแพทย์อื่น เป็นการจัดหาบุคลากรทางการแพทย์เพิ่มเติมให้เพียงพอ สำหรับรองรับการระบาดของโรคโควิด-19 และเพื่อเป็นขวัญกำลังใจให้กับบุคลากรทางการแพทย์
สำหรับการจ้างพนักงานราชการเฉพาะกิจจำนวน 2,402 อัตรามีรายละเอียดดังนี้ แพทย์จำนวน 55 อัตรา, พยาบาลวิชาชีพ 950 อัตรา,นักวิชาการสาธารณสุขดูแลผู้ป่วยที่กักตัวที่บ้าน หรือเป็นผู้ช่วยพยาบาล 1,084 อัตรา, เภสัชกร 9 อัตรา, นักเทคนิคการแพทย์ 269 อัตรา,นักรังสีการแพทย์ 6 อัตราและนักวิทยาศาสตร์การแพทย์ 29 อัตรา คุณสมบัติของผู้สมัคร ต้องไม่เป็นพนักงานราชการ พนักงานสาธารณสุข ลูกจ้างชั่วคราวรายเดือนหรือรายวันและจ้างเหมาบริการของกระทรวงสาธารณสุข ระยะเวลาการดำเนินโครงการ 9 เดือน ตั้งแต่เดือน มกราคม-กันยายน 2565 สำหรับประโยชน์ที่ได้รับคือ บุคลากรที่อยู่นอกระบบการจ้างงานภาครัฐได้รับการจ้างงาน และประชาชนได้รับการฉีดวัคซีนและได้รับการดูแลอย่างทั่วถึง
วันศุกร์ที่ 24 กันยายน 2564
ถ้อยแถลงนายกรัฐมนตรี ในการประชุมสุดยอดผู้นำว่าด้วยระบบอาหารโลก (Food Systems Summit 2021) ผ่านระบบการประชุมทางไกล
ถ้อยแถลงนายกรัฐมนตรี
ในการประชุมสุดยอดผู้นำว่าด้วยระบบอาหารโลก (Food Systems Summit 2021)
ผ่านระบบการประชุมทางไกล
ถ้อยแถลงนายกรัฐมนตรี
ในการประชุมสุดยอดผู้นำว่าด้วยระบบอาหารโลก (Food Systems Summit 2021)
ผ่านระบบการประชุมทางไกล วันที่ 24 กันยายน 2564
* * * * * * * * * * * *
ท่านเลขาธิการสหประชาชาติ
ท่านผู้มีเกียรติทุกท่าน
ผมรู้สึกยินดีที่ได้เข้าร่วมการประชุม Food Systems Summit ในวันนี้ และในฐานะที่ประเทศไทยมีภาคเกษตรกรรมขนาดใหญ่ ผมตระหนักดีถึงความสำคัญของระบบอาหารที่มีต่อความอยู่รอดของทุกชีวิต สถานการณ์โควิด-19 ได้สะท้อนให้เราได้เห็นถึงความเหลื่อมล้ำทางสังคมและความเปราะบางของระบบอาหารที่เกิดขึ้นในทุกประเทศอย่างชัดเจน
ด้วยเหตุนี้ ผมขอผลักดันให้เราร่วมมือกันพลิกโฉมระบบอาหารให้มีความยั่งยืนและสมดุลมากยิ่งขึ้นในทุกมิติ ประการสำคัญ เราต้องสร้างความมั่นคงทางอาหารและทำให้ทุกคนสามารถเข้าถึงอาหารที่ปลอดภัยและดีต่อสุขภาพ เพื่อนำไปสู่การบรรลุเป้าหมาย SDGs สำหรับประเทศไทย เรามีโครงการเกษตรเพื่ออาหารกลางวัน ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราช
สุดาฯ สยามบรมราชกุมารี เป็นหนึ่งในตัวอย่างของความสำเร็จในการแก้ไขปัญหาการขาดแคลนอาหารและภาวะทุพโภชนาการของเยาวชนในพื้นที่ทุรกันดาร
กรอบข้อเสนอในการพลิกโฉมระบบอาหารทั้ง 5 ด้าน ของสหประชาชาติ มีความสอดคล้องกับแนวทางของไทย ซึ่งเราได้นำวิสัยทัศน์ “มั่นคง มั่งคั่ง และยั่งยืน” มากำหนดนโยบายเกษตรและอาหาร “3S” ที่ให้ความสำคัญกับความปลอดภัยทางอาหาร หรือ Safety ความมั่นคง หรือ Security และความยั่งยืนของทรัพยากรและนิเวศการเกษตร หรือ Sustainability นอกจากนั้น ประเทศไทยอยู่ระหว่างขับเคลื่อนโมเดลเศรษฐกิจ BCG เพื่อพัฒนาเศรษฐกิจและสังคมให้มีความยั่งยืน สมดุล และครอบคลุม ซึ่งทั้งหมดนี้ ตั้งอยู่บนพื้นฐานของยุทธศาสตร์ชาติ 20 ปี ที่ได้น้อมนำหลักปรัชญาของเศรษฐกิจพอเพียงและ SDGs มาเป็นเข็มทิศนำทาง
นอกจากที่ได้กล่าวมาแล้ว รัฐบาลไทยยังให้ความสำคัญกับการจัดการทรัพยากรดินและน้ำ และได้ร่วมกับสหประชาชาติจัดตั้งวัน “วันดินโลก” ซึ่งตรงกับวันที่ 5 ธันวาคม ของทุกปี ขณะเดียวกัน ก็ได้ร่วมกับ FAO มอบรางวัล King Bhumibol World Soil Day Award ให้แก่ประเทศ องค์กร หรือบุคคลที่มีผลงานโดดเด่นในด้านดังกล่าวด้วย
ท่านผู้มีเกียรติทุกท่านครับ
รัฐบาลไทยยืนยันความพร้อมที่จะร่วมมือกับภาคีเครือข่ายต่าง ๆ ทั้งภายในและระหว่างประเทศอย่างใกล้ชิด เพื่อเสริมสร้างความเข้มแข็งให้กับระบบอาหารโลก
ประเทศไทยตระหนักดีว่า การประชุมในวันนี้ เป็น People’s Summit ที่จะเป็นก้าวสำคัญของ Decade of Action ซึ่งจะนำไปสู่การพลิกโฉมระบบอาหาร เพื่อการพัฒนาที่ยั่งยืน หรือ FoodSystems4SDGs (ฟู้ดซิสเตมฟอร์เอสดีจี) โดยไม่ทิ้งใครไว้ข้างหลัง ได้ต่อไป
ขอบคุณและสวัสดีครับ
วันพุธที่ 17 พฤศจิกายน 2564
“ชัยวุฒิ” ยัน Thailand pass พร้อม 100% รับ นทท.ลงทะเบียนผ่านดิจิทัล
“ชัยวุฒิ” ยัน Thailand pass พร้อม 100% รับ นทท.ลงทะเบียนผ่านดิจิทัล
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมลงพื้นที่ท่าอากาศยานสุวรรณภูมิพร้อมด้วยดร.สุพจน์เธียรวุฒิผู้อำนวยการสำนักงานพัฒนารัฐบาลดิจิทัลตรวจดูการทำงานของระบบThailand passโดยรมว.ดิจิทัลระบุว่าท่านนายกรัฐมนตรีได้กำชับให้มาตรวจระบบการทำงานของThailand passเพื่อให้ได้มาตรฐาน
จากข้อสั่งการท่านนายกฯ“เน้นว่าเราต้องใช้ระบบดิจิทัล100 %ในการดูแลนักท่องเที่ยวที่จะเข้าประเทศ1.เพื่อประสิทธิภาพความชัดเจนของข้อมูล2.เพื่อไม่ให้เสียเวลาไม่เป็นภาระของนักท่องเที่ยวซึ่งวันนี้เราสามารถใช้ระบบดิจิทัลในการทำงานได้100% เชื่อมโยงต่างๆทั้งหมดไม่ต้องถือกระดาษเอกสารใดๆมาโดยผู้เดินทางกรอกข้อมูลในThailand passที่ต้นทางมาถึงเมืองไทยสแกนคิวอาร์โค้ดหรือให้หมายเลขหนังสือเดินทางการตรวจสอบก็จะรวดเร็วทำให้นักเดินทางสะดวกสบายและอยากมาเที่ยวเมืองไทยมากขึ้น”นายชัยวุฒกล่าว
ทั้งนี้ยืนยันว่าระบบThailand passขณะนี้พร้อมใช้งานอย่างเต็มรูปแบบด้วยระบบดิจิทัลมั่นใจว่าจะสามารถรองรับนักท่องเที่ยวตามที่กระทรวงท่องเที่ยวคาดการณ์ในเดือนมีนาคมไม่ตำ่กว่า1ล้านคนแน่นอนหรือต่อให้นักท่องเที่ยวมากกว่านี้ก็ไม่มีปัญหาเเม้ว่าที่ผ่านมาอาจจะมีบางช่วงระบบติดขัดไปบ้างเพราะต้องทำการปรับปรุงระบบเพื่อรองรับปริมาณคนที่มีจำนวนเพิ่มขึ้นซึ่งขณะนี้พร้อมใช้งานเป็นระบบดิจิตอล100%เพื่อต้อนรับการเปิดประเทศอย่างเป็นทางการ
*************
วันจันทร์ที่ 28 มีนาคม 2565
กสร. จับมือ IOM สานต่อความร่วมมือ คุ้มครองกลุ่มแรงงานเปราะบาง
กรมสวัสดิการและคุ้มครองแรงงาน (กสร.) ผนึกกำลังองค์การระหว่างประเทศเพื่อการโยกย้าย
ถิ่นฐาน (IOM) จัดประชุมเชิงปฏิบัติการเพื่อเพิ่มขีดความสามารถพนักงานตรวจแรงงาน มุ่งคุ้มครองกลุ่มแรงงานเปราะบาง
นายนิยม สองแก้ว อธิบดีกรมสวัสดิการและคุ้มครองแรงงาน กล่าวในฐานะเป็นประธานในพิธีเปิดการประชุมเชิงปฏิบัติการเพื่อเพิ่มขีดความสามารถของพนักงานตรวจแรงงานในการบังคับใช้กฎหมายและให้ความคุ้มครองแก่กลุ่มแรงงานเปราะบาง (เด็ก ผู้หญิง และแรงงานข้ามชาติ) ว่า การคุ้มครองกลุ่มแรงงานเปราะบาง โดยเฉพาะเด็ก ผู้หญิง และแรงงานข้ามชาติ เป็นนโยบายสำคัญของกรมสวัสดิการและคุ้มครองแรงงานในการให้การคุ้มครองแรงงานบนพื้นฐานหลักการของสิทธิมนุษยชน
และการไม่เลือกปฏิบัติ ซึ่งแรงงานกลุ่มนี้มีความอ่อนไหว ละเอียดอ่อน และซับซ้อน จึงจำเป็นต้องดำเนินงานร่วมกันเป็นภาคีเครือข่าย เพื่อเสริมความเข้มแข็งระหว่างภาครัฐ ภาคเอกชน องค์กรภาคประชาสังคมและองค์กรพัฒนาเอกชนในพื้นที่ ให้ร่วมดำเนินงานตามบทบาทหน้าที่และศักยภาพของแต่ละภาคส่วนซึ่งกรมสวัสดิการและคุ้มครองแรงงานร่วมมือกับองค์การระหว่างประเทศเพื่อการโยกย้ายถิ่นฐาน (IOM) จัดการประชุมเชิงปฏิบัติการในครั้งนี้ ซึ่งการประชุมมีระยะเวลา 2 วัน ระหว่างวันที่ 28 - 29 มีนาคม 2565 มีผู้เข้าร่วมประชุมจำนวน 50 คน ประกอบด้วย พนักงานตรวจแรงงานระดับปฏิบัติการจากส่วนกลาง
จำนวน 17 คน และส่วนภูมิภาคจากจังหวัด จำนวน 33 คน
อธิบดี กสร. กล่าวเพิ่มเติมว่า ด้วยความร่วมมือระหว่างองค์กรภาคี การอบรมในครั้งนี้จะช่วยผลักดันขีดความสามารถของพนักงานตรวจแรงงาน ที่เป็นกลไกสำคัญในการบังคับใช้กฎหมายเพื่อคุ้มครองแรงงานกลุ่มเปราะบาง ซึ่งเป็นกลุ่มสุ่มเสี่ยงต่อการถูกเอารัดเอาเปรียบแสวงหาประโยชน์โดยมิชอบด้านแรงงาน โดยเฉพาะในสถานการณ์การแพร่ระบาดของโรคติดเชื้อไวรัสโคโรนา 2019 (COVID–19) ที่ส่งผลกระทบสถานการณ์การจ้างงาน การเลิกจ้าง การจ่ายค่าจ้างล่าช้าหรือค้างจ่ายค่าจ้าง และการละเมิดสิทธิแรงงานที่มีความสลับซับซ้อนเพิ่มมากขึ้นในรูปแบบต่าง ๆ ซึ่งพนักงานตรวจความปลอดภัยที่เป็นด่านหน้า
ของการคุ้มครองแรงงานต้องเตรียมพร้อมรับมือกับข้อท้าทายใหม่ ๆ เพื่อปกป้องสิทธิแรงงาน และคุ้มครองแรงงานให้ได้รับสิทธิประโยชน์ตามที่กฎหมายกำหนด มีคุณภาพชีวิตที่ดี ซึ่งจะเป็นกำลังสำคัญในการขับเคลื่อนเศรษฐกิจ สังคม และสร้างความเชื่อมั่น รวมถึงภาพลักษณ์ที่ดีของประเทศไทยต่อไป
วันจันทร์ที่ 21 มีนาคม 2565
รัฐบาลชี้ช่องโอกาสส่งออกสินค้าหมวดขนม จีน/ญี่ปุนมาแรง ก.พาณิชย์พร้อมสนับสนุนข้อมูลพฤติกรรมผู้บริโภค
รัฐบาลชี้ช่องโอกาสส่งออกสินค้าหมวดขนม จีน/ญี่ปุนมาแรง ก.พาณิชย์พร้อมสนับสนุนข้อมูลพฤติกรรมผู้บริโภค
วันที่ 21 มีนาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ภายใต้การขับเคลื่อนนโยบายการตลาดนำการผลิตของรัฐบาล นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ที่ได้สั่งการให้กรมส่งเสริมการค้าระหว่างประเทศ (DITP) ศึกษาพฤติกรรมการบริโภคของผู้บริโภคกลุ่มต่าง ๆ ในประเทศที่เป็นตลาดส่งออก เพื่อนำมาใช้ในการวางแผนการผลิตและส่งออกให้กับผู้ประกอบการของไทย ซึ่งกลุ่มสินค้าขนม เป็นหนึ่งในสินค้าหมวดอาหารที่มีโอกาสเติบโตอย่างมากในหลายประเทศ โดยเฉพาะ ในจีน และญี่ปุ่น กอปรกับภายใต้สถานการณ์โควิด-19 ที่คนหาสิ่งเพลิดเพลินทำในบ้านแทนการออกไปใช้เวลาในที่สาธารณะ ถือเป็นปัจจัยเสริมการส่งออกในภาพรวมอีกด้วย
นางสาวรัชดา กล่าวว่า การส่งเสริมให้ผู้ประกอบการไทยผลิตสินค้าให้ตรงกับพฤติกรรมการบริโภค เอาผู้ซื้อเป็นตัวตั้ง เป็นนโยบายหลักของกระทรวงพาณิชย์ และที่ผ่านมา ตัวเลขการส่งออกสินค้าอาหารที่โตขึ้นอย่างมาก สะท้อนให้เห็นถึงความสำเร็จในการขับเคลื่อนนโยบายดังกล่าว ข้อมูลที่น่าสนใจจากการศึกษา อาทิ กลุ่มนักศึกษาจีน กลุ่มเพศหญิงจะนิยม ขนมแป้งเส้นรสเผ็ด ขนมหรืออาหารกระป๋อง และคุกกี้หรือเค้ก กลุ่มเพศชายจะนิยมบะหมี่กึ่งสำเร็จรูป ถั่ว และผลไม้อบแห้ง เครื่องดื่ม กลุ่มนักศึกษาที่เกิดหลังปี 2000 ไม่ว่าจะเป็นเพศหญิงหรือชายนิยมดื่มน้ำผลไม้และชานม ขณะที่ชาวญี่ปุ่นมีความต้องการสินค้าใหม่ ๆ รองรับสังคมผู้สูงอายุ เช่น ขนมที่มีการพัฒนาเป็นFunctional foodที่มีคุณสมบัติการให้สารอาหารที่เป็นประโยชน์ต่อร่างกาย เช่น เยลลี่เหลวแบบสำหรับดื่มที่ให้พลังงานและเส้นใย หรือขนมที่มีนวัตกรรม เช่น ลูกอมดับกลิ่นปากที่ลดความแรงของมินท์ เพื่อให้เหมาะกับเวลาใส่หน้ากากอนามัย และขนมเคี้ยวหนึบ ที่มีการใช้นวัตกรรมในการผลิต เพื่อสร้างความแปลกใหม่ รวมถึงให้ความสำคัญกับการใช้บรรจุภัณฑ์ที่เป็นมิตรกับสิ่งแวดล้อม ผู้ผลิตเปลี่ยนจากการใช้พลาสติกมาเป็นกระดาษมากขึ้น และลดปริมาณบรรจุภัณฑ์มากเกินจำเป็นลงมา เช่น ใช้พลาสติกที่บางลง หรือยกเลิกการใช้ถาดพลาสติก เป็นต้น
“สินค้าขนมของไทยมีโอกาสเติบโตในหลายประเทศ ซึ่งในการผลิตต้องให้ความสำคัญกับคุณภาพและมาตรฐานความปลอดภัย โดยเป็นปัจจัยที่ผู้ผลิตผู้ส่งออกไทยจะต้องให้ความสำคัญเป็นอันดับแรก นอกจากนั้น จะต้องพิจารณาใช้บรรจุภัณฑ์และขนาดบรรจุที่เหมาะสมกับแนวโน้มของตลาด รวมทั้งควรติดตามศึกษาพฤติกรรมผู้บริโภคที่มีการเปลี่ยนแปลงไปตามสภาพแวดล้อมในช่วงนั้น ๆ สำหรับผู้สนใจสามารถติดต่อสอบถามข้อมูลเพิ่มเติมได้ที่ กรมส่งเสริมการค้าระหว่างประเทศ (DITP)กระทรวงพาณิชย์www.ditp.go.thหรือสายตรงการค้าระหว่างประเทศ โทร 1169” นางสาวรัชดา กล่าว
------------
วันอังคารที่ 14 มิถุนายน 2565
นายกฯ เยือนอีสาน “สกลนคร” ติดตามความก้าวหน้าโครงการต่าง ๆ ตามนโยบายรัฐบาล 15 มิ.ย. 65
.....
พลเอก ประยุทธ์ จันทร์โอชา นายกรัฐมนตรีมีภารกิจลงพื้นที่ตรวจราชการ จ.สกลนคร ในวันพุธที่ 15 มิ.ย. 65 เพื่อติดตามความก้าวหน้าโครงการต่าง ๆ ตามนโยบายรัฐบาล เช่น การแก้ไขปัญหาความยากจนและพัฒนาคนทุกช่วงวัยแบบชี้เป้า (TPMAP), การเป็นศูนย์กลางสมุนไพร ณ โรงพยาบาลพระอาจารย์ฝั่น อาจาโร และตรวจเยี่ยมโครงการพระราชดำริ ณ ศูนย์การพัฒนาภูพานอันเนื่องมาจากพระราชดำริ เป็นต้น
.
นอกจากนี้ นายกฯ จะไปพบปะพร้อมให้กำลังใจเกษตรกรผู้เลี้ยงโค 2 กลุ่ม คือกลุ่มโคขุนภูไทและกลุ่มโคขุนโพนยางคำ ณ บ้านท่าเยี่ยม และกลุ่มผู้ผลิตย้อมครามสกล ณ ถนนผ้าคราม ซึ่งการลงพื้นที่ของนายกฯ ในครั้งนี้ เป็นส่วนหนึ่งในการขับเคลื่อนโครงการต่าง ๆ เพื่อให้ผลการดำเนินงานสำเร็จเป็นรูปธรรมตามเป้าหมาย
.
จากผลการดำเนินงานที่ผ่านมา ส่งผลให้ จ.สกลนครมีจำนวนประชากรกลุ่ม TPMAP จำนวน 12,261 คน ซึ่งลดลงจากปี 61 ที่มีจำนวน 22,922 คน แสดงให้เห็นว่า การนำนโยบายของรัฐบาลไปปฏิบัติสามารถทำให้ประชาชนกลุ่ม TPMAP มีแนวโน้มลดลงได้จริง
.
อ่านเพิ่มเติม คลิกhttps://www.thaigov.go.th/news/contents/details/55675
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 3 มีนาคม 2565
บีโอไอหารือเพื่อส่งเสริมการลงทุนจากเกาหลีใต้
บีโอไอหารือเพื่อส่งเสริมการลงทุนจากเกาหลีใต้
นายนฤตม์ เทอดสถีรศักดิ์ รองเลขาธิการบีโอไอ พร้อมด้วย นางสาวรัชนี วัฒนวิศิษฏพร ผู้อำนวยการกองส่งเสริมการลงทุนจากต่างประเทศ ได้ให้การต้อนรับ Mr. Kim Hyun Tae, Director-General, KOTRA Bangkok ซึ่งเป็นหน่วยงานส่งเสริมการค้าการลงทุนของรัฐบาลเกาหลีประจำประเทศไทย และ Ms. Lee, Jungju, Commercial Attache สถานเอกอัครราชทูตสาธารณรัฐเกาหลีประจำประเทศไทย พร้อมคณะ โดยได้ร่วมหารือถึงแนวทางการส่งเสริมการลงทุนจากเกาหลีใต้ รวมทั้งการทำงานร่วมกันที่จะผลักดันให้เกิดการลงทุนจากเกาหลีใต้ในอนาคต
วันพุธที่ 6 ตุลาคม 2564
ท่าอากาศยานดอนเมือง (ทดม.) เตรียมความพร้อมรองรับน้ำท่วม พร้อมเฝ้าระวัง ติดตาม และประเมินสถานการณ์น้ำประจำวัน
...
วันที่ 5 ต.ค.64 เวลา 14.00 น. ร.ต.ธานี ช่วงชู ผู้อำนวยการท่าอากาศยานดอนเมือง (ผดม.) พร้อมด้วยนาย กีรติ กิจมานะวัฒน์ รองกรรมการผู้อำนวยการใหญ่ (สายงานวิศวกรรมและการก่อสร้าง) (รญว.) ผู้แทนกองทัพอากาศ, ผู้แทนกองอุตุนิยมวิทยาการบิน กรมอุตุนิยมวิทยา, ผู้แทนคณะกรรมการธุรกิจการบินกรุงเทพ ณ ทดม., ผู้แทนสำนักงานเขตดอนเมือง และผู้บริหาร ทดม. ลงพื้นที่ตรวจความพร้อมป้องกันน้ำท่วม ติดตามสถานการณ์น้ำอย่างใกล้ชิด พร้อมเฝ้าระวังปริมาณฝนที่จะเพิ่มขึ้นจากอิทธิพลของร่องมรสุมและมรสุมตะวันตกเฉียงใต้ที่มีกำลังแรงขึ้น
ร.ต.ธานี กล่าวว่า ทดม.ให้ความสำคัญในเรื่องปัญหาฝนตกหนักน้ำท่วมขังเป็นเรื่องเร่งด่วน ระบบระบายน้ำ ทดม.ถูกออกแบบให้สามารถรองรับการระบายน้ำฝนสูงสุดที่ 80 มิลลิเมตรต่อชั่วโมง (ในชั่วโมงแรก) โดยจะมีการแบ่งพื้นที่ระบายน้ำออกเป็น 3 ส่วน ดังต่อไปนี้
1. ด้านทิศเหนือ ได้มีการจัดเตรียมบ่อรับน้ำจำนวน 3 บ่อ มีพื้นที่โดยประมาณ 8.2 แสน ตร.ม. และได้มีการรักษาระดับน้ำที่ 0.35 เมตรจากท้องบ่อรับน้ำ เพื่อให้มีระดับเพื่อรองรับปริมาณน้ำที่ 1.50 เมตร ซึ่งทำให้มีปริมาณการรับน้ำได้อีกประมาณ 1,000,000 ลบ.ม. ซึ่งจะเพียงพอต่อการรองรับปริมาณน้ำฝนที่ตกหนัก
​2. ด้านทิศตะวันตก ได้มีการติดตั้งโรงสูบระบายน้ำเพื่อรองรับการระบายน้ำออกโดยตรงสู่คลองเปรมประชากรผ่านท่อลอดถนนวิภาวดีรังสิต
​3. ด้านทิศตะวันออก ได้มีการติดตั้งโรงสูบระบายน้ำร่วมกับกองทัพอากาศเพื่อรองรับการระบายน้ำออกสู่คลองถนน และถ้าหากมีปริมาณฝนตกหนัก หรือนำ้ท่วมขังทาง ทดม.จะดำเนินการสูบระบายน้ำออกสู่ภายนอกทันที เพื่อไม่ให้เกิดน้ำท่วมขังภายใน ทดม. จะการดำเนินการจัดการอยู่ในเวลาไม่เกิน 3 ชั่วโมง ซึ่งจะไม่มีน้ำท่วมขังในบริเวณตำแหน่งสำคัญ อันได้แก่ ทางวิ่ง ทางขับ และหลุมจอดอากาศยาน
​
ร.ต.ธานี กล่าวต่อว่า นอกจากการรองรับการจัดการปัญหาฝนตกหนักแล้ว ทดม.ยังมีการเตรียมแผนรองรับการจัดการปัญหาน้ำท่วมที่มาจากพื้นที่ภายนอก ทดม. ดังต่อไปนี้
1. ทดม.มีกำแพงกันน้ำโดยรอบและจะปิดประตูด้านถนนวิภาวดีรังสิตหากมีปริมาณน้ำท่วมภายนอก ทดม.ด้านถนนวิภาวดีรังสิต และจะประสานกองทัพอากาศปิดประตูด้านถนนพหลโยธิน
2. การเตรียมถุงบรรจุทรายขนาดใหญ่และขนาดเล็กสำหรับเสริมการกั้นน้ำในบางจุด
3. การตรวจสอบระบบไฟฟ้าสำรอง ระบบปั๊มสำรองเคลื่อนที่ให้สามารถใช้งานได้อย่างต่อเนื่อง
4. การจัดการจราจรภายใน ทดม.เพื่อแก้ไขการจราจรบนพื้นที่น้ำขัง
5. การประสานงานหน่วยงานและผู้ประกอบการเพื่อจัดการระบบต่างๆใน ทดม.ให้ใช้งานได้ตลอดเวลา
ร.ต.ธานี กล่าวทิ้งท้ายว่า ทดม.มุ่งมั่นที่จะพัฒนาและรักษาความต่อเนื่องในการให้บริการแก่ผู้โดยสาร ผู้ขนส่งสินค้า เพื่อไม่ส่งผลกระทบต่อการให้บริการกิจการท่าอากาศยาน รวมถึงชุมชนโดยรอบ
ทดม.ประสานงานอย่างใกล้ชิดกับกรมชลประทาน สำนักการระบายน้ำ กทม.และกรมอุตุนิยมวิทยา เพื่อตรวจสอบและเฝ้าระวังระดับน้ำ นอกจากนี้ ทดม.ได้เร่งดำเนินการจัดตั้งศูนย์ปฏิบัติการเฝ้าระวัง ติดตาม และประเมินสถานกาณ์น้ำประจำวัน ตั้งแต่วันที่ 6 - 15 ต.ค.64 หรือจนกว่าสถานการณ์จะเข้าสู่ภาวะปกติ
วันจันทร์ที่ 18 เมษายน 2565
โครงการจ้างแรงงานชลประทาน ปี 2565 ยังว่างราว 15,000 ตำแหน่ง
วันจันทร์ที่ 19 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมให้เกษตรกรมีรายได้ในช่วงฤดูแล้งซึ่งงดเว้นการเพาะปลูก โดยเดินหน้าโครงการจ้างแรงงานชลประทาน ปีงบประมาณ 2565 เพื่อทำหน้าที่ซ่อมบำรุง ปรับปรุงงาน ในโครงการส่งเสริมการดำเนินงานอันเนื่องมาจากพระราชดำริ การก่อสร้างแหล่งน้ำ ระบบส่งน้ำเพื่อชุมชน การจัดการคุณภาพน้ำ และโครงการป้องกันและบรรเทาภัยจากน้ำ โดยตั้งเป้าหมายจ้างแรงงานทั้งสิ้น 75,000 คน จ้างแล้ว 60,182 คน ยังเหลือตำแหน่งว่างอยู่ราว 15,000 ตำแหน่ง อัตราค่าจ้างอยู่ที่ 8,700 – 87,000 บาท/คน ขึ้นกับระยะเวลาการจ้างงาน เกษตรกรและประชาชนที่สนใจเข้าร่วมโครงการ สอบถามเพิ่มเติมและสมัครได้ที่โครงการชลประทานใกล้บ้าน หรือสายด่วนกรมชลประทาน 1460
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 27 มิถุนายน 2564
ประกาศ ขสมก. ประจำวันที่ 27 มิถุนายน 2564 พนักงานติดเชื้อไวรัส COVID-19 จำนวน 3 ราย
ประกาศ ขสมก. ประจำวันที่ 27 มิถุนายน 2564 พนักงานติดเชื้อไวรัส COVID-19 จำนวน 3 ราย
1) พนักงานเก็บค่าโดยสารรถธรรมดา สาย 82 เขตการเดินรถที่ 5
2) พนักงานขับรถโดยสารธรรมดา สาย 12 เขตการเดินรถที่ 4
3) พนักงานขับรถโดยสารธรรมดา สาย 97 เขตการเดินรถที่ 7
วันศุกร์ที่ 24 มิถุนายน 2565
โฆษกรัฐบาลเผย “นายกฯ” ย้ำแก้ปัญหาสลากแพงแบบรักษาสมดุล “สลากใบ-สลากดิจิทัล” กองสลากฯ พร้อมเพิ่มสลากดิจิทัลเข้าระบบแบบค่อยเป็นค่อยไป เน้นประเมินตามความต้องการของประชาชน
โฆษกรัฐบาลเผย นายกฯ ย้ำแก้ปัญหาสลากแพงแบบรักษาสมดุล สลากใบ-สลากดิจิทัล กองสลากฯ พร้อมเพิ่มสลากดิจิทัลเข้าระบบแบบค่อยเป็นค่อยไป เน้นประเมินตามความต้องการของประชาชน งวด 1 ส.ค.เคาะเพิ่ม 2 ล้านฉบับเริ่มจำหน่าย 17 ก.ค.นี้พร้อมเพิ่มจุดจำหน่ายสลาก 80 บาท
วันที่ 24 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผย ว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามและประเมินโครงการสลากดิจิทัล ที่จำหน่ายสลากผ่านแอป “เป๋าตัง” ซึ่งถือว่าเป็นความสำเร็จในการแก้ปัญหาจำหน่ายสลากเกินราคาอย่างเป็นรูปธรรม โดยล่าสุดคณะกรรมการสลากกินแบ่งรัฐบาล มีมติให้เพิ่มปริมาณสลากจำหน่ายผ่านแพลตฟอร์ม หรือสลากดิจิทัล อีก 2 ล้านฉบับ ในงวดวันที่ 1 สิงหาคม 2565 โดยจะเริ่มจำหน่ายตั้งแต่วันที่ 17 กรกฎาคม 2565 เพื่อให้ประชาชนสามารถซื้อสลากหมายเลขที่ต้องการได้ในราคา 80 บาท มากขึ้น สอดคล้องกับนโยบายรัฐบาลที่ต้องการแก้ไขปัญหาสลากแพงให้เกิดผลเป็นรูปธรรม ทั้งนี้ การเพิ่มปริมาณสลากดิจิทัลจะเป็นในลักษณะค่อยเป็นค่อยไป งวดละ 1-2 ล้านใบ ตามความต้องการของตลาด โดยมีการประเมินแบบงวดต่องวด ถ้างวดไหนขายดี ใช้เวลาขายน้อย งวดต่อไปก็จะเพิ่มจำนวนมากขึ้น แต่ภายในปีนี้จะมีจำนวนสูงสุดไม่เกิน 20 ล้านใบ
โฆษกประจำสำนักนายกรัฐมนตรีกล่าวเพิ่มเติมว่า พร้อมกันนี้ จะมีการเพิ่มจุดจำหน่ายสลากในราคา 80 บาท จากเดิมตั้งเป้า 1,000 จุดทั่วประเทศ จะเพิ่มอีก 2,000 จุดทั่วประเทศ ผ่านการขาย ณ ปั๊มน้ำมันบางจาก และ ปตท. เพื่อเพิ่มช่องทางให้ประชาชนเลือกซื้อได้สะดวก คาดว่าประชาชนจะให้ความสนใจไม่แพ้สลากดิจิทัล
“นายกรัฐมนตรีกำชับให้รักษาสมดุลระหว่างสลากใบและระบบดิจิทัล การแก้ไขปัญหาขอให้ค่อยเป็นค่อยไป อย่าเป็นแบบก้าวกระโดด ยืนยันรัฐบาลไม่มีนโยบายมอมเมาประชาชน พร้อมกับย้ำให้ประชาชนมีสติในการเลือกซื้อสลาก รัฐบาลมีความตั้งใจในการพัฒนาแพลตฟอร์มดิจิทัลขึ้นเพื่อแก้ไขปัญหาและให้เกิดประโยชน์สูงสุดกับประชาชน” นายธนกรฯ กล่าว
วันพุธที่ 15 กันยายน 2564
ผอ.ศบค. ได้มอบนโยบายให้หน่วยงานที่เกี่ยวข้องเตรียมพร้อมมาตรการเพื่อรองรับการเปิดประเทศให้ทันในช่วง High Season ในปีนี้
ผอ.ศบค. ได้มอบนโยบายให้หน่วยงานที่เกี่ยวข้องเตรียมพร้อมมาตรการเพื่อรองรับการเปิดประเทศให้ทันในช่วง High Season ในปีนี้
วันนี้ (15 กันยายน 2564) เวลา 12.30 น. ณ โถงกลาง ตึกสันติไมตรี ทำเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์โควิด-19 ตอบคำถามผู้ประกอบการด้านการท่องเที่ยวว่า ศบค. มีความพร้อมต่อแผนการเปิดประเทศรับนักท่องเที่ยวอย่างไรบ้าง เพื่อจักได้เตรียมความพร้อม นายแพทย์ทวีศิลป์ฯ กล่าวว่า นายกรัฐมนตรีในฐานะ ผอ.ศบค. ได้สั่งการให้มองไปถึงฤดูการท่องเที่ยวคือในช่วงไตรมาส 4 ของทุกปี หรือเรียกว่าช่วง High Season ว่าจะต้องมีการเตรียมตัวอย่างไรบ้าง โดยเมื่อวิถีชีวิตได้เปลี่ยนแปลงไปการอาศัยอยู่ร่วมกับโควิด -19 จำเป็นต้องปรับตัว จึงได้ให้นโยบายเพื่อให้เตรียมความพร้อมรองรับนักท่องเที่ยวไทยและต่างชาติให้ทันช่วง High Season หรือไตรมาสที่ 4 ของปีนี้
โดยมอบหมายให้ กระทรวงสาธารณสุข และกระทรวงการท่องเที่ยวและกีฬา ไปเตรียมดูพื้นที่นำร่องท่องเที่ยวปลอดภัยจากโควิด – 19 หรือ COVID Free Tourist Area Sandbox เช่นเดียวกับที่ Phuket Sandbox ที่ได้เปิดรองรับนักท่องเที่ยวแล้ว ดังนี้
1. ในเรื่องของพื้นที่ ว่าพื้นที่เป็นอย่างไรบ้าง อาทิเป็น เกาะหรือไม่ มีสนามบินหรือไม่ กำหนดเส้นทางเข้าออกได้อย่างชัดเจนหรือไม่
2. กำหนดมาตรการป้องกันโควิดในพื้นที่นั้นๆ ต้องได้รับความเห็นชอบในการดำเนินการ พิจารณาความพร้อมของประชาชนในพื้นที่ จำนวนการติดเชื้อในพื้นที่ว่ามีมากหรือไม่ จำนวนการฉีดวัคซีนในพื้นที่
3. ความสามารถในการรักษา ถ้าเกิดการระบาด การควบคุมโรค มีพื้นที่ บุคคลากรในการรักษาเหมาะสม เพียงพอหรือไม่ และได้มอบหมายให้ กระทรวงการท่องเที่ยวและกีฬา และกระทรวงมหาดไทย กำหนดพื้นที่นำร่อง หรือ sandbox อื่นๆ เพิ่มเติม โดยอาจกำหนดเป็น 2 ระยะ เพื่อทดลองดำเนินการตั้งแต่วันที่ 1 ต.ค. 2564 เป็นต้นไป ระยะที่สองอาจเป็นพื้นที่อื่น ๆ เพิ่มเติมที่มีความพร้อม เช่น พื้นที่ในต่างจังหวัด พื้นที่ที่เป็นแหล่งท่องเที่ยว อาจจะอยู่ในภาคตะวันออก ภาคเหนือ
ในโอกาสนี้ โฆษก ศบค. ได้ทิ้งท้าย เน้นย้ำว่า ขอให้การ์ดอย่าตก สวมใส่หน้ากากผ้าและหน้ากากอนามัย อย่าสัมผัสใบหน้า เว้นระยะห่าง รวมทั้งหากได้รับวัคซีนแล้ว ยังต้องคงมาตรการป้องกันตนเองอยู่เสมอเช่นกัน
วันอังคารที่ 29 มิถุนายน 2564
รปอ.วรวรรณ มอบหน้ากากอนามัย N95 ให้แก่โรงพยาบาลพระมงกุฎเกล้า
รปอ.วรวรรณ มอบหน้ากากอนามัย N95 ให้แก่โรงพยาบาลพระมงกุฎเกล้า
วันนี้ (29 มิถุนายน 2564) นางวรวรรณ ชิตอรุณ รองปลัดกระทรวงอุตสาหกรรม มอบหน้ากากอนามัย N95 จำนวน 50,000 ชิ้น ให้แก่โรงพยาบาลพระมงกุฎเกล้า เพื่อให้แพทย์ พยาบาล และเจ้าหน้าที่หน้าด่านใช้ปฏิบัติภารกิจช่วยเหลือประชาชน ในสถานการณ์แพร่ระบาดของโควิด-19 โดยมี พล.ท. ธารา พูนประชา ผู้อำนวยการศูนย์อำนวยการแพทย์พระมงกุฎเกล้า เป็นผู้รับมอบ ณ โรงพยาบาลพระมงกุฎเกล้า
วันอังคารที่ 21 มิถุนายน 2565
ครม.เห็นชอบยกเลิกกฎหมายเช็คเด้ง ตั้งใจฉ้อโกงรับโทษอาญา ถ้าไม่เจตนาใช้ฟ้องทางแพ่ง
ครม.เห็นชอบยกเลิกกฎหมายเช็คเด้ง ตั้งใจฉ้อโกงรับโทษอาญา ถ้าไม่เจตนาใช้ฟ้องทางแพ่ง
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 มิถุนายน 2565 ว่า ครม.เห็นชอบยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ.2534 ซึ่งกฎหมายฉบับนี้มีวัตถุประสงค์หลักในการส่งเสริมการใช้เช็คในการทำธุรกรรม และกำหนดให้การใช้เช็คที่ไม่ชอบด้วยกฎหมายหรือในลักษณะที่เป็นการหลอกลวงเป็นการกระทำความผิดทางอาญา โดยกำหนดความผิดสำหรับการใช้เช็คที่ไม่ชอบด้วยกฎหมายในลักษณะที่เป็นการหลอกลวง ต้องระวางโทษปรับไม่เกิน 6,000 บาท หรือจำคุกไม่เกิน 1 ปี หรือทั้งจำทั้งปรับ ซึ่งไม่สอดคล้องกับมาตรา 77 ของรัฐธรรมนูญแห่งราชอาณาจักรไทย ที่กำหนดหลักการให้พึงกำหนดโทษทางอาญาเฉพาะความผิดร้ายแรง และไม่สอดคล้องกับกติการะหว่างประเทศว่าด้วยสิทธิพลเมืองและสิทธิทางการเมือง ในข้อ 11 ที่กำหนดให้บุคคลจะถูกจำคุกเพียงเพราะเหตุว่าไม่สามารถปฏิบัติการชำระหนี้ตามสัญญาไม่ได้ ประกอบกับปัจจุบันระบบการชำระเงินของประเทศได้มีการพัฒนาเครื่องมือที่หลากหลาย เช่น บัตรเครดิต บัตรเดบิต และระบบโอนเงินทางอิเล็กทรอนิกส์ที่ใช้กันอย่างแพร่หลายแล้ว ทางกระทรวงยุติธรรมจึงเสนอยกเลิกกฎหมายฉบับดังกล่าว ทั้งนี้ จะมีผลใช้บังคับเมื่อพ้นกำหนด 120 วันนับแต่วันประกาศในราชกิจจานุเบกษาเป็นต้นไป
นางสาวรัชดากล่าวต่อว่า เมื่อมีการยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ. 2534 แล้ว หากเกิดกรณีที่ลูกหนี้สั่งจ่ายเช็คโดยไม่มีเจตนาทุจริต แต่เช็คไม่สามารถขึ้นเงินได้ เช่น เงินในบัญชีของลูกหนี้ไม่เพียงพอ เจ้าหนี้สามารถฟ้องผิดสัญญาทางแพ่งเพื่อบังคับให้ลูกหนี้ใช้เงินตามเช็คนั้น แต่ถ้าลูกหนี้มีเจตนาทุจริตเพื่อไม่ให้เจ้าหนี้ได้รับเงิน อาจเข้าข่ายเป็นความผิดอาญาตามกฎหมายอื่นได้ เช่น ความผิดฐานฉ้อโกง ตามประมวลกฎหมายอาญา มาตรา 341 ซึ่งต้องระวางโทษจำคุกไม่เกิน 3 ปี หรือปรับไม่เกิน 60,000 บาท หรือทั้งจำทั้งปรับ
วันจันทร์ที่ 14 กุมภาพันธ์ 2565
รัฐมนตรีว่าการกระทรวงยุติธรรม เผยยึดทรัพย์ยาเสพติดแล้ว 1,371 ล้าน แย้มมีอีกหลายคดีที่คืบแต่ยังแถลงให้รู้ไม่ได้หวั่นกระทบการยึดทรัพย์
รัฐมนตรีว่าการกระทรวงยุติธรรม เผยยึดทรัพย์ยาเสพติดแล้ว 1,371 ล้าน แย้มมีอีกหลายคดีที่คืบแต่ยังแถลงให้รู้ไม่ได้หวั่นกระทบการยึดทรัพย์ เชื่ออีกไม่นานสาวได้ทั้งยวงขอให้อดใจรอดู วอนประชาชนช่วยแจ้งเบาะแสรับรางวัลเพราะมีให้มากถึง 500 ล้านบาท
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการยึดทรัพย์ตัดวงจรเครือข่ายยาเสพติดว่า ขณะนี้การดำเนินการของหน่วยงานต่างๆมีความคืบหน้า หลายคณะในชุดปฏิบัติการพาลีปราบยามีการจับกุมและยึดทรัพย์ได้เพิ่มขึ้น โดยตัวเลขการยึดทรัพย์ในขณะนี้คือ 1,371 ล้านบาทแล้ว แต่ยังมีอีกหลายคดีที่เรายังไม่สามารถแถลงข่าวการจับกุมได้ เพราะอาจจะกระทบกับรูปคดีและการสืบสาวไปถึงผู้บงการรายใหญ่และเครือข่ายทั้งหมด หากเรารีบแถลงเอาผลงานอย่างเดียวทั้งขบวนการจะรู้ตัวจนหลบหนีและถ่ายโอนทรัพย์สินได้ ดังนั้นเราจะต้องรอให้สืบสาวไปให้หมดทั้งขบวนการเสร็จสิ้นก่อน
"ขณะนี้เรามีประมวลกฎหมายอาญาฉบับใหม่ที่เจ้าหน้าที่ทุกคนได้ศึกษาอย่างละเอียดแล้ว ทำให้เรามีเครื่องมือและกฎหมายที่จะเดินหน้าการปราบปรามและยึดทรัพย์เครือข่ายยาเสพติดได้อย่างเต็มที่ ซึ่งพล.อ.ประยุทธ์ จันทร์โอชา นายกรัฐมนตรีได้ติดตามอยู่ตลอด เพราะท่านนายกฯเองก็ได้ให้ความสำคัญกับปัญหายาเสพติด ซึ่งตนเชื่อว่าเป้าหมายยึดทรัพย์ 10,000 ล้านบาทไม่ใช่เรื่องยาก และผมต้องขอร้องให้ประชาชนทุกท่านแจ้งเบาะแสเข้ามาด้วย เพราะเรามีรางวัลให้ผู้แจ้งเบาะแสมากถึง 500 ล้านบาท ผมอยากให้ทุกคนช่วยกันเป็นหูเป็นตาในการปราบปรามยาเสพติดเพื่อลูกหลานและประเทศของเรา"นายสมศักดิ์ กล่าว
วันพุธที่ 12 มกราคม 2565
เปิด 9 มาตรการรับฤดูแล้ง ปี 64/65 และโครงการเพิ่มประสิทธิภาพการบริหารจัดการน้ำ ช่วยเหลือประชาชน
.....
ที่ประชุม ครม. (11 ม.ค. 65) รับทราบ 9 มาตรการรองรับสถานการณ์ขาดแคลนน้ำฤดูแล้ง ปี 2564/2565 และโครงการเพิ่มประสิทธิภาพการบริหารจัดการทรัพยากรน้ำเพื่อรองรับสถานการณ์ภัยแล้งและฝนทิ้งช่วง ปี 2565 เตรียมรับมือในช่วงหน้าแล้ง ดังนี้
.
มาตรการที่ 1 เร่งเก็บกักน้ำในแหล่งน้ำทุกประเภท พร้อมปรับปรุงและพัฒนาแหล่งเก็บน้ำ ระบบธนาคารน้ำใต้ดิน
มาตรการที่ 2 จัดหาแหล่งน้ำสำรองในพื้นที่เสี่ยงขาดแคลนน้ำ สำรวจพื้นที่ที่มีศักยภาพ จัดทำแผนปฏิบัติการสำรองน้ำและทะเบียนผู้ใช้น้ำจากแหล่งน้ำ
มาตรการที่ 3 ปฏิบัติการเติมน้ำให้แหล่งน้ำในพื้นที่เกษตรและพื้นที่เสี่ยงขาดแคลนน้ำ
มาตรการที่ 4 กำหนดการจัดสรรน้ำฤดูแล้งให้ชัดเจน ควบคุมการใช้น้ำของพื้นที่ลุ่มน้ำตอนบนให้มีประสิทธิภาพ
มาตรการที่ 5 วางแผนเพาะปลูกพืชฤดูแล้ง จัดทำทะเบียนเกษตรกร ระบุพื้นที่เพาะปลูกและแหล่งน้ำที่นำมาใช้ให้ชัดเจน
มาตรการที่ 6 เตรียมน้ำสำรองสำหรับพื้นที่ลุ่มต่ำ เพื่อเตรียมแปลงเพาะปลูกนารอบที่ 1 (นาปี)
มาตรการที่ 7 เฝ้าระวังคุณภาพน้ำในแม่น้ำ เตรียมแผนปฏิบัติการรองรับ และควบคุมการปล่อยน้ำเสียสู่แหล่งน้ำ
มาตรการที่ 8 ติดตามประเมินผลการดำเนินงาน โดยรายงานเป็นประจำทุกเดือน พร้อมติดตาม ควบคุมการจัดสรรน้ำ และการเพาะปลูกพืชฤดูแล้ง (นารอบที่ 2: นาปรัง) ให้เป็นไปตามแผน
มาตรการที่ 9 สร้างการรับรู้สถานการณ์และแผนบริหารจัดการน้ำ เพื่อให้เกิดความร่วมมือในการใช้น้ำอย่างประหยัด
.
สำหรับตัวอย่างโครงการเพิ่มประสิทธิภาพการบริหารจัดการทรัพยากรน้ำฯ ได้แก่ โครงการการสร้างความมั่นคงด้านน้ำเพื่อการอุปโภค - บริโภค โครงการเพิ่มน้ำต้นทุน เพื่อช่วยเหลือประชาชนที่ได้รับผลกระทบจากภัยแล้ง สร้างอาชีพ – รายได้ และเป็นการกระตุ้นเศรษฐกิจอีกทางหนึ่ง
#ไทยคู่ฟ้า#ร่วมต้านโควิด19
-------------------
วันจันทร์ที่ 2 สิงหาคม 2564
ธ.ก.ส. อาสาจัดรถขนส่งสิ่งของ - เครื่องอุปโภคบริโภค บริการให้กับประชาชนที่ต้องการช่วยผู้ป่วย COVID-19 และบุคลากรทางการแพทย์
ธ.ก.ส.ร่วมส่งต่อน้ำใจสู่สังคม ด้วยการจัดรถให้บริการขนส่งสิ่งของ เครื่องอุปโภคบริโภคของผู้บริจาคไปยังบุคลากรทางการแพทย์ หรือผู้ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ในพื้นที่กรุงเทพมหานครและปริมณฑล ฟรี ไม่มีค่าใช้จ่าย
ธ.ก.ส.ร่วมส่งต่อน้ำใจสู่สังคม ด้วยการจัดรถให้บริการขนส่งสิ่งของ เครื่องอุปโภคบริโภคของผู้บริจาคไปยังบุคลากรทางการแพทย์ หรือผู้ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ในพื้นที่กรุงเทพมหานครและปริมณฑล ฟรี ไม่มีค่าใช้จ่าย ผู้ที่ประสงค์ใช้บริการติดต่อได้ที่ Call Center 02 555 0555
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัส COVID-19 ที่ยังคงเกิดขึ้นในขณะนี้ ส่งผลให้มียอดผู้ติดเชื้อเพิ่มขึ้นเป็นจำนวนมาก ทำให้การเข้าไปดูแลช่วยเหลือไม่สามารถดำเนินไปได้อย่างทันท่วงทีและไม่เพียงพอต่อความต้องการ เพื่อเป็นการช่วยเหลือผู้ที่ได้รับผลกระทบดังกล่าว ธ.ก.ส. ได้ดำเนินโครงการช่วยขนส่งสิ่งของอุปโภคบริโภคของผู้ปันน้ำใจไปให้บุคลากรทางการแพทย์หรือผู้ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ด้วยการจัดรถให้บริการขนส่งสิ่งของในเขตกรุงเทพมหานครและปริมณฑล ฟรี ! ไม่มีค่าใช้จ่าย เพื่อสนับสนุนหน่วยงานหรือบุคคลที่มีความประสงค์บริจาคอาหารหรือสิ่งจำเป็นในการดำรงชีวิตหรือผลิตภัณฑ์เพื่อสุขอนามัยไปให้บุคลากรทางการแพทย์หรือ ผู้ที่ได้รับผลกระทบจากสถานการณ์การแพร่ระบาด โดยผู้ที่มีความประสงค์ใช้บริการดังกล่าว สามารถติดต่อ ได้ที่ Call Center 02 555 0555
ธ.ก.ส.ในฐานะหน่วยงานของรัฐภายใต้สังกัดกระทรวงการคลัง พร้อมที่จะเป็นส่วนหนึ่งในการช่วยเหลือและให้บริการกับประชาชน ภายใต้สถานการณ์ที่ยากลำบากอย่างเต็มที่ เพื่อให้คนไทยทุกคนก้าวข้ามวิกฤติต่าง ๆ ไปด้วยกัน โดยที่ผ่านมา ธ.ก.ส. ได้มีนโยบายให้สาขาทั่วประเทศ เข้าไปสนับสนุน น้ำดื่ม อาหารกล่อง รวมถึงอุปกรณ์ทางการแพทย์ให้กับโรงพยาบาล โรงพยาบาลสนาม หน่วยให้บริการฉีดวัคซีนในพื้นที่ อีกทั้งได้สมทบทุนเงินบริจาคให้กับหน่วยงานต่าง ๆ ในการช่วยเหลือผู้ที่ได้รับผลกระทบจากการแพร่ระบาดของเชื้อไวรัส COVID-19 อาทิ มูลนิธิโรงพยาบาลภูมิพลอดุลยเดช มูลนิธิชัยพัฒนา เพื่อช่วยเหลือโรงพยาบาลและบุคลากรทางการแพทย์ในการจัดซื้อยา เวชภัณฑ์ และอุปกรณ์ทางการแพทย์ในการรักษาผู้ป่วยติดเชื้อไวรัส COVID-19 มูลนิธิไทยพีบีเอส เพื่อช่วยเหลือประชาชนทั่วไปผู้ที่ได้รับผลกระทบจากการแพร่ระบาด และสำนักงานหลักประกันสุขภาพแห่งชาติ (สปสช.) เพื่อสนับสนุนโครงการตรวจคัดกรองโควิดทันใจ (Rapid Antigen Test) นำไปใช้สำหรับรองรับตรวจสอบการได้รับเชื้อไวรัส COVID-19 เป็นต้น
วันอาทิตย์ที่ 13 มีนาคม 2565
ดร.สาธิต ให้ รพ.เกาะช้าง เร่งพัฒนาศักยภาพการสาธารณสุขทางทะเล สร้างความเชื่อมั่นนักท่องเที่ยว
รัฐมนตรีช่วยว่าการกระทรวงสาธารณสุข สั่งการให้โรงพยาบาลเกาะช้างร่วมกับหน่วยงานที่เกี่ยวข้องเร่งพัฒนาศักยภาพการสาธารณสุขทางทะเล เพื่อสร้างความเชื่อมั่นด้านความปลอดภัยให้กับนักท่องเที่ยว รองรับโรคโควิด 19 เข้าสู่การเป็นโรคประจำถิ่น
รัฐมนตรีช่วยว่าการกระทรวงสาธารณสุข สั่งการให้โรงพยาบาลเกาะช้างร่วมกับหน่วยงานที่เกี่ยวข้องเร่งพัฒนาศักยภาพการสาธารณสุขทางทะเล เพื่อสร้างความเชื่อมั่นด้านความปลอดภัยให้กับนักท่องเที่ยว รองรับโรคโควิด 19 เข้าสู่การเป็นโรคประจำถิ่น พร้อมเยี่ยมเสริมพลังอสม. เกาะช้าง
วันนี้ (13 มีนาคม 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ลงพื้นที่ติดตามการดำเนินงานด้านการแพทย์และสาธารณสุขโรงพยาบาลเกาะช้าง จังหวัดตราด และกล่าวว่า กระทรวงสาธารณสุขมีนโยบายให้ โรงพยาบาลที่ตั้งอยู่ในพื้นที่เกาะ จัดระบบการสาธารณสุขทางทะเล โดยเฉพาะงานอุบัติเหตุฉุกเฉินการส่งต่อผู้ป่วยเพื่อไปรักษาบนฝั่งอย่างทันท่วงที ลดความเสี่ยงในการเสียชีวิต รวมทั้งเป็นการสร้างความมั่นใจให้กับนักท่องเที่ยวที่เข้ามาท่องเที่ยวบนเกาะ สำหรับเกาะช้างเป็นแหล่งท่องเที่ยวสำคัญของภาคตะวันออก ก่อนที่จะมีการแพร่ระบาดของโรคโควิด 19 มีนักท่องเที่ยวทั้งชาวไทยและต่างชาติเข้ามาท่องเที่ยวจำนวนมาก สร้างรายได้ปีละกว่า 10,000 ล้านบาท และขณะนี้ประเทศไทยได้เตรียมการปรับมาตรการต่างๆ ให้โรคโควิด 19 เข้าสู่การเป็นโรคประจำถิ่น จึงต้องเร่งพัฒนาศักยภาพและระบบบริการการสาธารณสุขทางทะเล เพื่อเตรียมรับนักท่องเที่ยวที่จะกลับเข้ามาท่องเที่ยวมากขึ้น
โดยโรงพยาบาลเกาะช้าง ซึ่งเป็นโรงพยาบาลชุมชนแห่งเดียวบนเกาะ และ รพ.สต.อีก 5 แห่ง ได้ทำงานร่วมกันเป็นเครือข่ายในการดูแลสุขภาพประชาชนในพื้นที่ และร่วมจัดระบบการสาธารณสุขทางทะเลโดยทำงานในรูปแบบคณะกรรมการพัฒนาสาธารณสุขทางทะเลจังหวัดตราด ซึ่งประกอบด้วย หน่วยงานภาครัฐ สถาบันการแพทย์ฉุกเฉินเห่งชาติ ภาคท้องถิ่น ภาคเอกชน และผู้ประกอบการในพื้นที่ แบ่งการดูแลรับผิดชอบเฝ้าระวังนักท่องเที่ยวตามโซนต่างๆ หน้าหาด มีระบบประสานส่งต่อ ทั้งเรือโดยสาร เรือโรงพยาบาลเอกชน รถพยาบาลฉุกเฉิน และเฮลิคอปเตอร์ ซึ่งมีจุดจอดบนเกาะถึง 6 จุด เพื่อส่งผู้ป่วยไปยังโรงพยาบาลตราด โดยโรงพยาบาลเกาะช้างมีพยาบาลที่ผ่านการอบรมการลำเลียงทางอากาศ ถึง 8 คน นอกจากนี้ ได้สั่งการให้โรงพยาบาลเตรียมทำแผนปี 2566ด้านการแพทย์ฉุกเฉิน และเพิ่มศักยภาพการดูรักษาประชาชนและนักท่องเที่ยว รวมถึงการพัฒนา รพ.สต.คลองพร้าว ให้มีศักยภาพในการดูแลรักษาประชาชนและนักท่องเที่ยวที่อยู่อีกฝั่งของเกาะ เช่น ให้มีแพทย์อยู่ประจำ,เพิ่มบริการตรวจรักษาแบบผู้ป่วยนอก, ทันตกรรม, กายภาพบำบัด, การแพทย์แผนไทย, อุบัติเหตุฉุกเฉิน เพื่อให้ดูแลนักท่องเที่ยวได้ดียิ่งขึ้น ลดการเดินทางของผู้ป่วย และเป็นการสร้างความเชื่อมั่นด้านความปลอดภัยในการท่องเที่ยว
พร้อมกันนี้ ได้เยี่ยมเสริมพลัง อสม. อำเภอเกาะช้าง โดยเชิญชวนให้ อสม. สมัครเป็นสมาชิกฌาปนกิจสงเคราะห์ อสม. เพื่อสร้างหลักประกันให้กับลูกหลาน กรณีหากเสียชีวิตจะได้รับเงินเยียวยาจำนวนทั้งสิ้น 440,000 บาทและให้ อสม.ทุกคนเป็นผู้นำทางสุขภาพด้วยการออกกำลังกาย และปฏิบัติหน้าที่เป็นจิตอาสาด้วยความภาคภูมิใจ
************************************13 มีนาคม 2565
วันอาทิตย์ที่ 24 ตุลาคม 2564
PM affirms Thailand’s support for UN’s endeavors in all dimensions
PM affirms Thailand’s support for UN’s endeavors in all dimensions
October 24, 2021, at 0730hrs, Prime Minister and Defense Minister Gen. Prayut Chan-o-cha delivered a statementvia theRadio Thailand on occasion of the United Nations Day, October 24, 2021.Government Spokesperson Thanakorn Wangboonkongchana disclosed gist of his statement as follows:
According to the Prime Minister, the United Nations (UN) is the center for international community’s cooperation to alleviate plights, respond to various global challenges, maintain peace, protect and promote human rights, and promote balanced and people-centric development without leaving anyone behind. December 2021 will mark the 75thanniversary of Thailand’s membership in the UN. The country has been working closely with UN, and has been acknowledged as UN’s responsible and accountable development partner. Thailand has also been assigned as the Coordinator for ASEAN and UN on Sustainable Development Goals.
The Prime Minister took pride in the country becoming the regional UN hub, and emphasized the importance to be a good host and to support UN’s endeavors in the country and the region. In 2021, although the countries across the world have learned how to live with COVID-19, various threats have continued to prevail and pose negative impact on the people, especially the climate change, nuclear weapons, terrorism, and deprivation of human rights, which have led to irregular migration and humanitarian crises. According to the Prime Minister, creating the better world will depend upon every country’s commitment to work together and engage all sectors to build peace through a multilateral framework. Youth and women empowerment, in particular, has to be promoted to enhance their rights and role.
Thailand also affirmed its “active, constructive, and continuous” role at the UNGA76, recently held in New York, USA. Important persons under the UN and other international frameworks have complemented the country for its active role in UN’s various missions and humanitarian assistance at both bilateral and multilateral levels. The Prime Minister also stated thatThailand applies the Sufficiency Economy Philosophy (SEP) as guidelines for achieving the SDGs through the promotion ofthe Bio-Circular-Green Economy Modelto create the “Balance of All Things.” With the country’s potential as center for vaccine and pharmaceutical production in the region, Thailand is ready to cooperate with other countries to strengthen public health systems, and promoteresearch and production of the COVID-19 vaccines.
In closing, the Prime Minister stressed the importance of the UN, and urged all sectors, including the youths, to take part in and support UN’s missions in a bid to create benefits for the mankind, and rehabilitate the post-COVID-19 world in a balanced and sustainable manner
วันพุธที่ 7 กรกฎาคม 2564
Cabinet approves “Im Jai” loan for food and beverage businesses
Cabinet approves “Im Jai” loan for food and beverage businesses
Government Spokesperson Anucha Burapachaisri disclosed that the cabinet, in its meeting on July 7, 2021, has made approval to the new loan measure called “Im Jai” loan to help out entrepreneurs in food and beverage sector who are impacted by the new wave of COVID-19. Target groups arefood shops,restaurants,and eateries orboothsin department stores' food courts.
The loansof total 2 billion Bahtwill be granted by the Government Savings Bank.The entrepreneursmay request for the clean loan of up to 100,000 Bahtwithan annual interest rate of 3.99%for no more than5years. Payment respitewill be grantedfor the first6months. The Government will also subsidizeNPLs at the rate of not over 50% of the approved budget (not over 1 billion Baht). The Im Jai loan may be requestedatthe Government Savings Bankfrom now until December 31, 2021.
According to the Government Spokesperson, it is expected that theIm Jai loanwould be able to helpat least40,000food and beveragebusinesseswith an average loan amount of 50,000 Baht each.
วันพุธที่ 8 ธันวาคม 2564
รัฐมนตรีเกษตรฯ เปิดคลอง 26 ขวา คลองระบายน้ำสายหลักขอโครงการส่งน้ำและบำรุงรักษาป่าสักใต้ และปล่อยพันธุ์สัตว์น้ำ จำนวน 1,200,000 ตัว
รัฐมนตรีเกษตรฯ เปิดคลอง 26 ขวา คลองระบายน้ำสายหลักขอโครงการส่งน้ำและบำรุงรักษาป่าสักใต้ และปล่อยพันธุ์สัตว์น้ำ จำนวน 1,200,000 ตัว เพื่อถวายเป็นพระราชกุศล เนื่องในวันคล้ายวันพระราชสมภพ พระบาทสมเด็จพระบรมชนกาธิเบศ มหาภูมิพลอดุลยเดชมหาราช บรมนาถบพิตร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธีเปิดคลอง 26 ขวา ณ หมู่ที่ 8 ต.หนองโรง อ.หนองแค จ.สระบุรี ซึ่งคลองระบายที่ 26 นี้ เป็นคลองระบายน้ำสายหลักของโครงการส่งน้ำและบำรุงรักษาป่าสักใต้ มีระยะทางประมาณ 26.54 กิโลเมตร มีช่วงต้นคลองอยู่ที่ตำบลหนองสรวง อำเภอวิหารแดง จังหวัดสระบุรี และปลายคลองระบายน้ำลงสู่คลองหกที่ตำบลวังจุฬา อำเภอวังน้อย จังหวัดพระนครศรีอยุธยา ทำหน้าที่ส่งน้ำให้พื้นที่การเกษตรกว่า 20,000 ไร่ ในเขตตำบลหนองหมู อำเภอวิหารแดง ตำบลหนองจระเข้ ตำบลหนองโรง อำเภอหนองแค จังหวัดสระบุรี และรวมไปถึงพื้นที่ของตำบลสนับทึบ ตำบลชะแมบ ตำบลวังจุฬา ตำบลข้าวงาม อำเภอวังน้อย จังหวัดพระนครศรีอยุธยา โดยที่ผ่านมา เนื่องจากลำคลองมีสภาพตื้นเขินเป็นอุปสรรคต่อการระบายน้ำในช่วงฤดูน้ำหลาก กระทรวงเกษตรฯ โดยกรมชลประทาน จึงได้ดำเนินการขุดลอกคลองดังกล่าวในปีงบประมาณ 2564 ปัจจุบันดำเนินการขุดลอกแล้วเสร็จ สามารถส่งน้ำให้กับเกษตรกรได้ใช้เพาะปลูกพืชในช่วงฤดูแล้งนี้ได้อย่างเพียงพอ อย่างไรก็ตาม กรมชลประทานได้มีการจัดรอบเวรการใช้น้ำ ซึ่งผ่านมติของคณะกรรมการจัดการชลประทาน (JMC) เพื่อให้การบริหารจัดการน้ำในช่วงฤดูแล้งเป็นไปเพียงพอและอย่างทั่วถึง และได้ประสานความร่วมมือกับเกษตรกรผ่านผู้นำชุมชนในพื้นที่ ให้ร่วมใจกันใช้น้ำอย่างประหยัดด้วย
"วันนี้รู้สึกดีใจที่กระทรวงเกษตรและสหกรณ์เป็นส่วนหนึ่งในการเข้ามาแก้ไขปัญหาให้กับพี่น้องในพื้นที่ สำหรับคลองบางช่วงที่ยังไม่ได้ขุดลอก ได้มอบหมายกรมชลประทานเข้าดำเนินการให้ทันที อีกทั้งกรมชลประทานยังมีแผนดำเนินการในการสร้างประตูน้ำ ซึ่งนอกจากการป้องกันอุทกภัยแล้ว ยังสามารถใช้ประโยชน์ในช่วงฤดูแล้ง ทั้งด้านการอุปโภคบริโภคและด้านการเกษตรด้วย นอกจากนี้ กระทรวงเกษตรฯ ยังพร้อมเข้ามาปรับปรุงถนนลาดยางรอบคันคลอง อีก 4 กิโลเมตรด้วย
และหลังจากนี้ หากเกษตรกรมีอะไรเกี่ยวกับการเกษตรขอให้ประสานงานมาที่หน่วยงานของกระทรวงเกษตรฯ ได้เลย พร้อมรับเรื่องและจะเข้ามาดูแลพี่น้องทุกคน และจะพยายามทำให้เร็วที่สุด เพื่อแก้ไขปัญหาให้พี่น้องเกษตรกรไว้ที่สุด อย่างไรก็ตาม ขอให้พี่น้องเกษตรกรถือว่าข้าราชการของกระทรวงเกษตรฯ เป็นเสมือนคนในครอบครัว มีอะไรสามารถปรึกษาหารือได้ พูดคุยได้ ส่วนข้าราชการก็จะต้องเห็นพี่น้องเกษตรกรเปรียบเสมือนญาติเหมือนกัน ซึ่งจะทำให้การพูดคุยรับฟังปัญหาได้ง่ายขึ้น และสามารถแก้ไขปัญหาต่าง ๆ ให้ผ่านลุล่วงไปได้ด้วยดี" ดร.เฉลิมชัย กล่าว
นอกจากนี้ รัฐมนตรีว่าการกระทรวงเกษตรและสหกรณ์ ได้มอบเงินชดเชยส่วนต่างโครงการประกันรายได้เกษตรกรผู้ปลูกข้าว 2564/65 มอบพันธุ์ปลาให้เกษตรกร เยี่ยมชมนิทรรศการจากหน่วยงานต่าง ๆ และปล่อยพันธุ์สัตว์น้ำ จำนวน 1,200,000 ตัว ประกอบด้วย พันธุ์ปลาตะเพียนขาว ปลาตะเพียนทอง ปลาสวาย 1,000,000 ตัว กุ้งก้ามกราม 200,000 ตัว และยังมีพันธุ์ปลาบึกไซส์ใหญ่ 60 ตัว เพื่อถวายเป็นพระราชกุศล เนื่องในวันคล้ายวันพระราชสมภพ พระบาทสมเด็จพระบรมชนกาธิเบศ มหาภูมิพลอดุลยเดชมหาราช บรมนาถบพิตร
วันจันทร์ที่ 23 พฤษภาคม 2565
โฆษกรัฐบาลเผย นายกรัฐมนตรียินดี กับนายชัชชาติฯ ชนะการเลือกตั้งผู้ว่า กทม. ยืนยันรัฐบาลพร้อมร่วมทำงานเพื่อขับเคลื่อน พัฒนากรุงเทพฯ ให้ดียิ่งขึ้น
โฆษกรัฐบาลเผย นายกรัฐมนตรียินดี กับนายชัชชาติฯ ชนะการเลือกตั้งผู้ว่า กทม. ยืนยันรัฐบาลพร้อมร่วมทำงานเพื่อขับเคลื่อน พัฒนากรุงเทพฯ ให้ดียิ่งขึ้น
วันนี้ (23 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี แสดงความยินดีกับนายชัชชาติ สิทธิพันธุ์ที่ได้รับความไว้วางใจจากพี่น้องชาวกรุงเทพมหานครเลือกเป็นผู้ว่าราชการกรุงเทพมหานคร
“นายกรัฐมนตรียืนยัน รัฐบาลพร้อมร่วมทำงานกับนายชัชชาติฯ และทีมงานทุกคน เพื่อขับเคลื่อนและพัฒนา อะไรที่เป็นผลดี มีประโยชน์ต่อชาวกรุงเทพมหานคร รัฐบาลพร้อมสนับสนุน ตามที่รัฐบาลเองก็มีนโยบายชัดเจนเพื่อคุณภาพชีวิตที่ดีของพี่น้องชาวกรุงเทพมหานคร ให้ดียิ่งขึ้นต่อไป นายกรัฐมนตรีย้ำไม่ว่าใครจะเป็นผู้ว่าราชการ มาจากพรรคการเมืองไหน ตนเองในฐานะนายกรัฐมนตรีพร้อมทำงานร่วมกับทุกคน ยึดผลประโยชน์ของประเทศชาติเป็นหลัก” โฆษกประจำสำนักนายกรัฐมนตรี กล่าว
...........................